als_Latn dik_Latn sna_Latn
Pas disa orësh bisedime tërhiqen
Ka përfunduar me tërheqjen e trupave ruse sulmi dhe pushtimi i një baze ushtarake të aeronautikës ukrainase në perferi të Krimesë. Mediat vendore kanë konfirmuar lajmin duke shtuar se disa gazetarë janë keqtrajtuar nga ushtarët që mbështesin Moskën. Ky është rezultati i bisedimeve dhe një përplasjeje të fortë mes komandantit të bazës, mjë kolonel dhe rusëve që i kishin kërkuar ushatrëve të Kievit që të dorëzonin armët. Tensioni ndërmjet Rusisë dhe Ukrainës ka përjetuar në këtë mënyrë një përshkallëzim të rrezikshëm. Pak para ngjarjes zëdhënësi i Kremlinit, Dmitri Peskov, kishte kërkuar që Rusia dhe Perëndimi të mos i ktheheshin luftës së ftothtë. Zëdhënësi i presidentit Putin ka shtuar se janë regjistruar mosmarrëveshje të thella mes Rusisë, Bashkimit Europian dhe Shteteve të Bashkuara të Amerikës rreth cështjes ukrainase. Por kriza mes Ukrainës dhe Rusisë duket se po rëndohet edhe më shumë pas vendimit të Moskës për të ndërprerë furnizimin me gaz, në rast se Ukraina nuk do të paguajë borxhin prej 1.8 miliardë dollarësh, si dhe të paguajë për furnizimin aktual. Moska është e qartë, ose Kievi shlyen faturat e papaguara ose në vend do të mund të krijohet situara e vitit 2009. lajm që është konfirmuar dhe nga kompania Gazprom.
als_Latn als_Latn